cyanic-selkie/wikianc huggingface dataset:
Rum
De Rum gëtt dräi bis sechs Méint an Holzfässer gelagert a kritt doduerch seng brongelzeg Faarf a säi Goût. Den intensive brongen Toun kritt en allerdéngs duerch den Zousaz vun Zocker a Karamell.
De wäisse Rum gëtt a stole Fässer gelagert fir datt e seng kloer Faarf behält.
Kraidergaart Wanseler
De Kraidergaart Wanseler (fr: Conservatoire de plantes médicinales de Winseler) war e botanesche Gaart, deen 1996 hanner der Kierch zu Wanseler ugeluecht gouf, an do bis Mëtt 2012 funktionéiert huet. Am Gaart ware ronn 900 Planzenaarten, de Gros dovun Heelkraider, ze gesinn. De Gaart gouf vun der Associatioun Kraidergaart Wanseler amenagéiert a geréiert.
Am August 2012 gouf matgedeelt, datt de Gaart zougemaach huet, dat wéinst engem Wiessel vum Proprietär vum Terrain, an datt d'Associatioun Kraidergaart Wanseler plangt de Gaart vun 2013 un op enger anerer Plaz am Naturpark Uewersauer nei unzeleeën,.
Joseph Rifesser
De Joseph Rifesser, genannt Peppi Rifesser, gebuer den 23. August 1921 zu Ortisei (op Däitsch: St. Ulrich in Gröden) a Südtirol ass en Holzschnëtzer, deen heiansdo och a Bronz schafft.
Seng Wierker zu Lëtzebuerg
Zu Lëtzebuerg si senger Wierker a Kierchen ze gesinn:
Lëscht vun de Gemengen am Departement Maine-et-Loire
Lëscht vun den 363 Gemengen am Departement Maine-et-Loire
Conseil de presse
De Conseil de Presse, oder op Lëtzebuergesch de Presserot, ass eng Daachorganisatioun vun de Medien zu Lëtzebuerg. En ass 1979 mam Zil gegrënnt ginn, de Beruff vum Journalist unz'erkennen an ze schützen.
Struktur
De Presserot gouf mam Gesetz vum 20. Dezember 1979 an d'Liewe geruff. D'Membere si Journalisten an Editeuren.
En huet säi Sëtz an der Maison de la presse um Krautmaart, vis-à-vis vun der Chamber.
De President ass de Roger Infalt. Déi Éischt Fra op där Plaz war tëscht 2008 an 2010 d'Danièle Fonck.
Aufgaben
D'Aufgabe vum Lëtzebuerger Presserot sinn d'Ausstellen an d'Anzéie vun de Pressekaarten an d'Weiderbildung vun de Journalisten, souwéi d'Autoreguléierung vun der Mediebranche duerch d'Applikatioun vun engem Deontologieskodex. De Presserot ënnersicht och op Wonsch vun der Regierung Froen, déi d'Meenungsfräiheet an de Medie betreffen.
QE2
QE2 ass e Sammelbegrëff. Et huet follgend Bedeitungen:
QE2
Xanrey
Xanrey ass eng franséisch Uertschaft a Gemeng südlech vu Metz am Departement Moselle an der Regioun Grand Est.
Georges Wohlfart
De Georges Wohlfart, gebuer den 13. Juli 1950 zu Hielem a gestuerwen den 13. Februar 2013, war e Lëtzebuerger Politiker.
Hien huet zu Léck Medezin studéiert an huet sech 1980 zu Housen als Dokter etabléiert.
1994 erëmgewielt, gouf de Georges Wohlfart an der Regierung Santer-Poos III, a vun 1995 un an der Regierung Juncker-Poos, zousätzlech Staatssekretär fir Ëffentlech Aarbechten. No der Demissioun vum Johny Lahure, am Februar 1998, gouf hien a senger Plaz Gesondheetsminister an zousätzlech Minister fir Sport a Sporterzéiung.
1999 gouf en erëm an d'Chamber gewielt an ass Deputéierte bliwwe bis hie bei de Chamberwalen am Juni 2004 net méi zeréckgewielt gouf.
De Georges Wohlfart war vun 1996 bis 1998 President vun der Fédération du sport cycliste luxembourgeois an 10 Joer laang Dokter beim Tour de Luxembourg.
Säi Papp war de Joseph Wohlfart.
Émile Marx
Den Émile (oder Emil) Marx, gebuer den 1. November 1899 zu Déifferdeng a gestuerwen den 2. November 1964, war e lëtzebuergesche Journalist, Auteur a Libraire.
An der Tëschekrichszäit huet hien eng kuerzlieweg Filmzäitschrëft, Hollywood, erausginn an huet and er Junge Welt kuturkritesch Artikele geschriwwen. Och am Escher Tageblatt an an der A-Z Luxemburger Illustrierte, an dono, vun 1936-1940, an der Neue Zeit, huet hie reegelméisseg Artikele publizéiert.
Nom Zweete Weltkrich, deen e vun 1941 un am fräie Frankräich verbruecht huet, huet hie fir d' Cahiers luxembourgeois, De Peck-Villchen an de Lëtzebuerger Journal geschriwwen.
Hien huet no der Grënnung vun der CECA an der Verwaltung vum Conseil spécial des Ministres geschafft.
Canton de Dieulefit
De Canton de Dieulefit ass eng franséisch administrativ Andeelung am Arrondissement Nyons, am Departement Drôme an der Regioun Auvergne-Rhône-Alpes.
Bei der Kantonalreform vun 2014 ass d'Gemengenzuel vu 14 op 44 eropgaangen.
Kierch Fiels
D'Kierch an der Fiels ass eng kathoulesch Kierch déi zur Par Mëllerdall Saint-Michel am Dekanat Zentrum an zu der Gemeng Fiels gehéiert.
De Patréiner vun der Kierch ass den hellegen Donatus, deem säi Fest den 30. Juni gefeiert gëtt.
D'Kierch steet op der Kräizung vun der Mierscherstrooss, dem CR118, mat der Miedernacherstrooss, der.
Se gouf den 2. Mäerz 2018 als nationaalt Monument klasséiert.
Zur fréierer Par Fiels gehéiert och nach d'Fielsser Rochuskapell an d'Kapell vun Iernzen.
De Kräizwee
De Kräizwee am Nazarenerstil staamt vum Karl Georg Kaiser aus Stans an der Schwäiz.
D'Klacken
Am Joer 1888 huet d'Géisserei Causard / Dury vu Colmar fir déi Fielsser Parkierch dräi Klacke gegoss:
D'Marieklack
Se weit 1.180 kg, huet en Duerchmiesser vun 122 cm an ass 99 cm héich. Se laut um Toun Mi. Op der Flank steet e Chronogramm: "HONORI BEATAE VIRGINIS CIVITAS RVpensIS PRAESIDE IOANNE KNAFF ME CONFLARI INGENIOSE CVRAVIT" an hannendrop: "JOHANNE KANFF MAGISTRO CIVILE ET MATHIA SCHMIT PAROCHO" drënner op engem gotesche Podest d'Maria an e Bëschof am Ornat.
D'Donatusklack
Se huet en Duerchmiesser vun 109 cm, eng Héicht vun 89 cm an e Gewiicht vun 815 kg. Se laut a Fa bémol. D'Flankechronogramm: "HONORI BEATI DONATI RVPIS PATRONI ME CONFLARI CVRAVERVNT CIVES GRATI RVPENSIS hannendrop: JOANNE KNAFF MAGISTRO CIVILI ET MATHIA SCHMIT PAROCHO
D'Péitrusklack
Déi klengst ass d'Péitrusklack mat engem Duerchmiesser vu 97 cm, enger Héicht vu 97 cm an engem Gewiicht vun 393 kg an engem Toun a Sol bémol.
Beim Flankechronogramm feelt en "M" fir 1.000: "PETRVS VOCOR PETRVS SCHARLE BENEFICUVS RVPENSIS CONFLARI INGENIOSE FECIT ECCLESIAE RVPENSI." Op der Récksäit huet de Schmit en zweeten "t" ugehaange kritt: "JOANNES KNAFF MAGISTRO CIVILI ET MATHIA SCHMITT PAROCHO" D'Klackebild weist e Kruzifix an d'Iwwerreechung vun den Himmelschlësselen un de Péitrus.
Den Niklos
Hanne riets am Eck steet op engem Statuestänner un der Mauer eng Niklosstatu mat de Kanner an der Bidden.
Fënsteren
Eng vun de Fënstere gouf vum Nicolas Boes, dem Paschtouer an der Fiels vun 1891-1902, gestëft. Si gouf vum Atelier Linster geschaaft a stellt den Hl. Niklos duer; den Artist huet dem Hellegen d'Gesiicht vum éischte Lëtzebuerger Bëschof Nicolas Adames ginn. D'Kanner an der Bidden hunn d'Gesiichter vu Fielsser Kanner vun deemools.
Regierung Santer-Poos II
D'Regierung Santer-Poos II ass eng Koalitiounsregierung aus CSV an LSAP, déi aus de Chamberwale vum 18. Juni 1989 ervirgaange war. Si ass den ass de 14. Juli 1989 vereedegt ginn an huet aus 10 Ministeren an 2 Staatssekretäre bestanen.
Den 9. Dezember 1992 koum et zu enger Regierungsëmbildung, wéi de René Steichen zum Member vun der Europäescher Kommissioun ernannt gouf, zoustänneg fir Landwirtschaft ënner dem President Jacques Delors. A seng Plaz koum d'Marie-Josée Jacobs.
Japan
Japan, op Japanesch 日本 nihon oder nippon „Urspronk/Wuerzel vun der Sonn”, ass en ostasiateschen Inselstaat, deen op 6852 Insele verdeelt am Pazifeschen Ozean läit. Zum Westen hi fënnt een Nord- a Südkorea, zum Norden hi Russland an zum Südwesten hi China an Taiwan.
Japan ass als G7-Land eng vun de féierenden Industrienatioune vun der Welt.
Geschicht
Der Seechen no gouf Japan am 7. Joerhonnert v. Chr. vum Tennō (jap. Keeser) Jimmu gegrënnt. Schonn am 5. a 6. Joerhonnert hate sech d'chineesesch Schreifweis an de Buddhismus etabléiere kënnen, éischt Zeeche fir de staarken Afloss dee China op d'japanesch Kultur sollt hunn.
Bedeitung a Roll vum Keeser hunn am Laf vun der Geschicht staark variéiert. Bis an d'8. Joerhonnert war den Tennō déi héchst Autoritéit am Räich, an der Zäit duerno war seng Muecht éischter begrenzt an dacks nëmme vu symboleschem Wäert. D'Soen hat vereenzelt d'Noblesse aus dem Entourage vum Haff, meeschtens awer waren et d'Shōgun déi d'Land ënner Kontroll haten. Japan war de facto fir Joerhonnerten ënner der Herrschaft vu verschiddene Shogunaten (Militärdynastien) déi - mat relativ kuerzen Ënnerbriechungen - vum 12. bis an d'éischt Hallschent vum 19. Joerhonnert un der Muecht waren.
Déi sougenannt Edo-Period (1603-1868), an där d'Shogunat vun der Tokugawa-Famill un der Muecht war, war d'Zäit vun internationaler Isolatioun, mä anengems och déi längst Friddensperiod vun der Neizäit.
Et sollten 251 Joer vergoe bis datt d'Japaner 1854 - ënner Drock vun den Amerikaner - nees wëlles waren d'Relatioune mam Westen erëm opzehuelen an der Isolatiounspolitik en Enn ze maachen.
De Kontakt mat den Europäer an den Amerikaner léist bannent kierzter Zäit eng ganz Rëtsch vun Evenementer aus, déi déi traditionell politesch Kultur a gesellschaftlech Verhältnesser an e Koup trëlle loossen. De politeschen Ëmbroch kënnt 1868 mat der sougenannter Meiji-Restauratioun. D'Shogun verléieren d'Muecht an de Keeser gëtt nees als héchst Regierungsinstanz unerkannt. Eng sëllege Reforme ginn an deene Jore lancéiert: de Feudalsystem gëtt ofgeschaaft, staatlech Institutiounen no westlechem Modell ginn etabléiert, d'Schoulflicht gëtt agefouert an d'Land kritt eng nei Verfassung. Aus dem Keeserräich gëtt um Enn eng konstitutionell Monarchie, aus dem Agrarland eng Industrienatioun. Déi schëtzeg Moderniséierung an d'Fale loosse vun der Isolatiounspolitik verännere Land a Gesellschaft fundamental. D'Japaner ginn aussepolitesch méi king a si Wëlles hir Positioun als regional Wirtschafts- a Militärmuecht weider auszebauen. D'Konsequenz dovu sollt eng Expansiounspolitik sonnergläiche sinn.
An de Joren 1894/95 kënnt et zum éischte chineesesch-japanesche Krich. China verléiert Taiwan, d'Insel bleift bis 1945 japanesch Provënz.
D'Engagement vun de Russen an der Mandschurei am Nordoste vu China féiert 1905 zum russesch-japanesche Krich. D'Konfrontatioun goung zugonschte vu Japan aus a markéiert déi éischt Defaite vun enger europäescher Groussmuecht géint en asiatescht Land. Japan kënnt an de Besëtz vu Sakhalin an de Kurilen, d'Mandschurei gëtt nees u China zeréckginn.
1910 annektéiert Japan Korea.
Am Éischte Weltkrich stinn d'Japaner op der Säit vun der Entente. 1920 trëtt d'Land dem Vëlkerbond bäi a gëtt Member vum Sécherheetsrot. De Westen erkennt Japan als nei Regionalmuecht am Pazifikraum un, an akzeptéiert déi nei Territoiren. Et sollt net fir laang sinn.
Parlament, Regierung a Keeser hunn am Laf vun den 1930er Joren ëmmer méi d'Kontroll un d'Militär verluer.
Den zweete Krich mat China markéiert och gläichzäiteg den Ufank vum Pazifikkrich an dem Zweete Weltkrich an Asien. Een Dag no der Fligersattaque op d'amerikanech Pazifikbase zu Pearl Harbor op Hawaii (7. Dezember 1941) erklären d'Amerikaner Japan de Krich.
D'Japaner waren den Alliéierten an der Ufankszäit vum Krich ëmmer e Schratt viraus a konnten hiren Afloss iwwer ganz Südostasien ausbreeden. D'Philippinnen, Neiguinea, Birma an Indonesie ginn am Laf vun nëmmen e puer Méint okkupéiert.
Mat der japanescher Nidderlag an der Schluecht vu Guadalcanal op de Salomonen (1942-43) konnt d'japanesch Expansioun gestoppt ginn. Japan verléiert duerch d'Géigenoffensive vun den Alliéierten no an no ëmmer méi Territoiren. 1945 gëtt Okinawa op de Ryūkyūinsele vun den Alliérten ageholl, Tokio an Ōsaka bombardéiert. De 6. August 1945 gehaien d'Amerikaner eng éischt Atombomm op Hiroshima, den 9. August explodéiert eng zweet iwwer Nagasaki. Sechs Deeg drop kapituléiert Japan bedingungslos; formell ënnerschriwwe gouf d'Kapitulatioun den 2. September 1945.
D'Haaptacteuere vun der aggressiver Annexiounspolitik sinn an den internationale Krichsverbriecherprozesser vun Tokio tëscht 1946-48 ugeklot a verurteelt ginn.
Bis Enn Abrëll 1952 war Japan vun den Amerikaner okkupéiert. 1956 trëtt d'Land de Vereenten Natioune bäi. Tëscht 1955-1973 ass d'japanesch Ekonomie formidabel gewuess an d'Land huet sech politesch stabiliséiert.
Geographie
Japan läit op engem Archipel ëstlech vum asiatesche Festland. Den Inselstaat grenzt am Norden un d'Ochotskescht Mier, am Osten un de Pazifeschen Ozean, am Süden un d'Ostchineesescht Mier an am Westen un d'Japanescht Mier. Nieft sëllege méi klengen Insele (6848 Stéck ) sinn d'Haaptinselen - vun Norden no Süden - Hokkaidō, Honshū (déi gréisst), Shikoku, an Kyūshū. Ëm déi 73 % vun der Landmass si Bierger. Deen héchsten ass de Fujisan mat 3776 Meter. Déi riseg Biergformatiounen aus vulkaneschem Gestengs si knapps fir Landwirtschaft, Industrie oder als Bauland ze gebrauchen. Besidelt sinn haaptsächlech d'Küsteregiounen, wat och eng vun den Haaptursaaachen ass datt Japan eng vun deenen héchste Bevëlkerungsdensitéiten op der Welt huet. Am Groussraum Tokio op der Pazifikküst wunnen eleng schonn 30 Millioune Leit.
Japan läit matzen an enger Subduktiounszon, enger Regioun an där sech dräi tektonesche Placke laanschtenee reiwen, d'eurasesch, d'philippinnesch an d'Pazifesch Plack.
Et kënnt dofir reegelméisseg zu Äerdbiewen a Vulkanausbréch. Vun deene ronn 240 Vulkaner sinn der eng 40 aktiv. Besonnesch geféierlech si Séibiewen, déi am schlëmmste Fall en Tsunami ausléise kënnen.
Klima
Japan huet e relativ variéiert Klima. Et kann tëscht sechs Haaptklimaregiounen ënnerscheet ginn:
Enn Summer, Ufank Hierscht heefe sech d'Taifunen. Bis zu 20 där tropescher Wirelstierm ploen d'Land pro Saison.
Sproochen a Schrëften
D'Sproochsituatioun a Japan ass eng relativ homogeen. Japanesch, op Japanesch 日本語 nihongo, ass d'Nationalsprooch a gëtt vun der Quasitotalitéit vun der Populatioun a vun deene meeschte Minoritéite geschwat. Wéi déi meescht Sproochen huet och d'Japanesch eng sëllege regional Dialekter opweises.
D'Ryūkyū-Sproochen, déi gemenkerhand als Ënnergrupp vum Japanesche gesi ginn, ginn hautdesdaags nëmmen nach vun enger Minoritéit zu Okinawa op de Ryūkyū-Insele geschwat.
Ainu, eng indigène Minoritéitssproooch déi net mam Japanesche Famill ass, kënnen nëmmen nach vereenzelt eeler Leit am Norde vun der Insel Hokkaido.
Englesch ass nach viru Chineesesch déi Friemsprooch, déi am meeschten an de Schoule geléiert gëtt. Allerdéngs gëtt dacks kritiséiert, datt de japaneschen Engleschcours ze vill op d'Bestoe vum TOEIC-Test ausgeriicht ass an net genuch Kommunikatiounsfäegkeete vermëttelt. Déi drëttheefegst Friemsprooch ass Däitsch.
Reliounen
Japan gouf mat der Constitutioun vun 1947 zu engem laizistesche Staat an huet mam selwechten Dokument d'absolut Reliounsfräiheet agefouert.
De Buddhismus an de Schintoismus sinn déi historesch wichtegst Reliounen an hu bis haut groussen Afloss op Kultur a Gesellschaft vum Land. Aus westlecher Perspektiv éischter gelungen ass datt den offizielle Statistiken no eng grouss Majoritéit (iwwer 80 %) vun de Japaner net nëmmen zu enger, mä zu en allenzwou gehéiert. Eng Ursaach dofir ass datt de Buddhismus an de Schintoismus an hirer reliéiser a philosophescher Traditioun no beienee leien a sech am Laf vun der Zäit zu enger eegener, typesch japanescher Spirutualitéit vermëscht hunn. De reliéise Synkretismus erkläert och datt sech d'Iddi vun där enger, exklusiver Relioun ni richteg duerchgesat huet. De Buddhismus an de Schintoismus gehéieren haut zum soziokulturelle Patrimoine vun de Japaner a liewen an der Traditioun vun de gesellschaftleche Gebraich virun. Hochzäite ginn dacks mat enger schintoistescher Zeremonie gefeiert, Doudesritualer wéi d'Begriefnes an d'Gebied fir déi Verstuerwe si meeschtens a buddhistescher Traditioun gehalen.
De Buddhismus, op Japanesch 仏教 bukkyo, koum am 6. Joerhonnert iwwer den Emwee vu Korea an d'Land. Anescht wéi am Schintoismus gëtt et am Buddhismus eng persounifizéiert Hellegkeet an d'Méiglechkeet nom Doud an d'Paradäis ze kommen. De Schintoismus, deen aus de japaneschen Urreliounen entstanen ass, baséiert dogéint op der Veréierung vun Naturgottheeten an de Virfueren. Et gëtt iwwer 200 Richtungen.
D'Chrëschtentum an den Islam spillen a Japa sou gutt wéi keng Roll.
Prefekturen
Japan ass a 47 Prefecturen agedeelt. Administréiert ginn d'Prefecture vu gewieltene Gouverneuren a Parlamenter. Déi eenzel Prefecture sinn nach emol a Gemengen opgedeelt. D'Gemengeversammlunge gi grad wéi d'Prefecturesparlamenter gewielt. D'Gemenge kontrolléieren ë. a. den ëffentlechen Enseignement an hunn d'Recht eege Steieren anzeféieren.
Traité vu Verdun
Den Traité vu Verdun huet 843 d'Deelung vun der Muecht am Fränkesche Räich (Karolengerräich) tëscht den dräi Bouwe vum Louis I. "de Frommen" an deemno den Enkele vum Karel dem Groussen gereegelt.
De Vertrag vun 843
D'Virverhandlunge fir den Traité goufen an de Méint virdrun an der Basilika St. Kastor zu Koblenz vun 110 Gesandte vun deene betraffenen Herrscher gefouert. D'Resultat, vun deem selwer et keng schrëftlech Quell (méi) gëtt, war d'Deelung vun der Muecht am regnum francorum, dem Fränkesche Räich (Karolengerräich), andeems dat an dräi gedeelt gouf:
An dëser geopolitescher Konfiguratioun huet dat haitegt Lëtzebuerg zum Lothar sengem Räich gezielt, dat sech vun Nordmier bis un de Golf vun Taranto erstreckt huet.
Zwar war d'Iddi vun der Deelung, datt d'Räich als Ganzt sollt preservéiert ginn a just d'Muecht bannent de Bridder vun enger Famill sollt opgedeelt sinn; an der Praxis war et awer sou, datt déi Deeler vum Räich net méi op Dauer zesummekomm sinn.
Bei der Deelung huet all Partei Wäert drop geluecht, datt kee sollt bevir- oder benodeelegt ginn. Dofir gouf en Inventaire vum Räich opgestallt (d'Descriptio regni). An dofir gouf och d'Grenz net no geographeschen oder sproochleche Critère gezunn, mä sou, datt jiddweree räich a manner räich Géigende krut, Zougank zum Mier, asw.
An de westfränkesche Räichsannalen, den Annales Bertiniani, heescht et:
''De Charles ass mat senge Bridder zu Verdun zesummekomm. Do krut de Ludwig, alles déi Säit vum Rhäin, dobäi op dëser Säit d'Stied an d'Gaue vu Speier, Worms a Mainz; de Lothar, d'Land tëscht dem Rhäin an der Schelde bis do wou s'an d'Mier leeft an dann d'Land ronderëm Cambrai, den Hainaut, dat Lomensescht, tëscht der Meuse an der Sambre, südlech dovun dat Castrisescht Gebitt, an d'Grofschafte lénks vun der Meuse bis duer wou d'Saône an de Rhône leeft, an da laanscht de Rhône bis bei d'Mier mat de Grofschaften op béide Säiten. Baussent dëse Grenzen huet e just Arras kritt, well säi Brudder Charel et gutt mat him gemengt huet. De Rescht bis Spuenien huet de Charel kritt. An nodeem se sech géigesäiteg Eeder geschwuer haten, si se nees vunenee fort gaangen.''
Den Traité vu Verdun kann als Ausgangspunkt ugesi ginn, bei deem Frankräich an Däitschland als Länner entstane sinn.
Duerno: 855 bis 880
Dës Deelung an dräi, wéi se am Vertrag vu Verdun festgehale gouf, huet awer net laang bestanen. Schonn 855, wéi de Lothar gestuerwen ass, gouf d'Mëttelräich Lotharingien ënner sengen dräi Jongen opgedeelt (Prümer Deelung). De Lothar II. krut dobäi den Norde vu Lotharingien, wouzou dat haitegt Loutrengen an och Lëtzebuerg gehéiert huet.
Nom Doud vum Lothar II. am Joer 870, ass säi Räich duerch den Traité vu Meerssen tëscht senge Monnien opgedeelt ginn: de Charles de Plakkapp krut déi südwestlech an de Ludwig II. déi nordëstlech Hallschent. Lëtzebuerg gouf bei dëser Aktioun gespléckt.
Schlussendlech gouf et 880 mam Traité vu Ribemont nach eng weider Opdeelung.
Julius Maada Bio
De Julius Maada Bio, gebuer 1964, war 1996 fir eng kuerz Zäit Staatschef vu Sierra Leone. De Generol Bio war de 16. Januar 1996 un der Spëtzt vum Putsch géint de Valentine Strasser, deem säi Stellvertrieder hie war.
Wéinst dem Duercherneen nom Putsch goufen d'Walen, déi fir Enn Februar 1996 virgesi waren, op den 29. Mäerz geréckelt.
No de Walen, bei deenen den Ahmad Tejan Kabbah als President gewielt gouf, huet de Julius Bio sech aus der Politik zeréckgezunn an ass an d'Privatwirtschaft schaffe gaangen, an huet sech bei karitativen Organisatiounen engagéiert.
NGC 1410
Den NGC 1410 ass eng elliptesch Galaxis am Stärebild Taurus deen 300 Millioune Liichtjoer vun eiser Äerd ewech läit.
Entdeckung
D'Galaxis NGC 1410 gouf de 17. Januar 1855 vum ireschen Astronom William Parsons, 3. Earl of Rosse entdeckt.
Houschterhaff (Pëtschent)
Den Houschterhaff ass en Haff an e Lieu-dit um Flouer Constumer Land. Den Haff gëtt zur Uertschaft Nuechtmanescht an der Gemeng Pëtschent gezielt. E gëtt der Strooss, un där e läit, hiren Odonym "Houschterhaff".
Geographesches
Den Haff läit ëstlech nieft dem CR352, dee vu Baastenduerf op de Groesteen féiert, op enger Héicht vun ca. 505 Meter.
Ronn ee Kilometer südlech dovu läit en Haff mat dem selwechten Numm, den Houschterhaff an der Gemeng Tandel.
Knäipziedel
E Knäipziedel ass e klengen Ziedel, dee bei Prüfungen, Examen oder soss Tester vun deem, dee gepréift gëtt, agesat gëtt, fir - op eng meeschtens onerlaabten Aart a Weis - d'Froen oder d'Aufgabe besser beäntweren ze kënnen.
Am Zäitalter vun den elektronesche Medien huet de Knäipziedel och seng digital Form. Mat Handy, Smartphone oder iPhone huet d'Knäipen nei Dimensiounen.
Stillchen
De Stillchen oder Lomperank (de: Pranger) war en Dispositif fir verurteelt Persounen ëffentlech ze strofen. Et war och den Numm vun der Plaz wou se virum Publikum gestrooft goufen.
Well de Verurteelten op deem Dispositif net nëmmen eleng am Stoen, mä och bei senger Strof duerch Streech, am Sëtzen ausgestallt gouf, gouf dat Instrument zu Lëtzebuerg de Stillchen (klenge Stull) genannt.
Geschichtleches
An der Stad Lëtzebuerg stoung de Stillchen um Fëschmaart. E gouf eréischt duerch e Gesetz vum 18. Juni 1879 ofgeschaaft.
Caelum (Stärebild)
D'Stärebild Caelum läit um südleche Stärenhimmel an ass op eise Breetegraden net ze gesinn.
Beschreiwung
De Caelum ass en onopfällegt Stärebild südlech vum Hues an ëstlech vum groussen Eridanus. Véier Stäre maachen eng gekrëmmt Linn. Nëmmen zwéi Stäre si méi hell wéi déi 5. Gréissteklass.
Geschicht
De franséischen Astronom Nicolas Louis de Lacaille huet am 18. Joerhonnert e puer Regiounen um Südhimmel Nimm ginn, déi bis dohin nach keen Numm haten. Am Géigesaz zu de klassesche Stärebiller, déi no mythologesche Gestalte genannt sinn, huet de Lacaille senge Konstellatioune meeschtens Nimm vun techneschem Material ginn. Ufanks huet d'Stärebild Caela Sculptoris (Aarbechtsgeschier vum Sculpteur) geheescht, de Gruefstéchel stellt domat e Gravéiermaterial duer, dat fréier fir d'Hirstellung vu Koffer- oder Stolstéch gebraucht gouf.
Duebelstären
Den hellste Stär, α Caeli, ass en Duebelstäresystem op enger Distanz vun 72 Liichtjoer. Op engem Ofstand vu 6,6 Bousekonne vum 4,45m hellen Haaptstär ass e liichtschwaache Begleeder mat der 13. Gràissteklass.
Den γ Caeli läit 186 Liichtjoer vun eis ewech, an ass och en Duebelstäresystem.
Canton de Grignan
De Canton de Grignan ass eng franséisch administrativ Andeelung am Arrondissement Nyons, am Departement Drôme an der Regioun Auvergne-Rhône-Alpes.
Bei der Kantonalreform vun 2014 ass d'Gemengenzuel vu 14 op 21 eropgaangen.
Méchelskierch zu Munneref
D'Méchelskierch zu Munneref ass eng kathoulesch Kierch déi zur Par Dräilännereck Musel a Ganer Saint-Nicolas, zum Dekanat Osten an zu der Gemeng Munneref gehéiert.
Se steet an der Allée Jean Linster. Nieft der Kierch ass de Kierfecht ugeluecht.
Kanarievull
De Kanarievull (Serinus canaria forma domestica) gehéiert zu der Famill vun de Fénken (Fringillidae). E staamt vum Kanaregirlitz of a lieft vu Som an anere Planzendeeler.
Méchelskierch zu Munneref
Uergel
Uergel an der Kierch Munneref
Kanarievull
Gesangs- a Faarfkanarievulle ginn tëscht 13,5 cm a 14,5 cm grouss.
Méchelskierch zu Munneref
Fënsteren
D'Fënstere goufen 1896 vun der Firma Linster a Schmit vu Munneref gemaach.
Charles-Joseph de Gargan
Berufflech Lafbunn
Um politesche Plang war hie Vertrieder vum Kanton Kettenuewen am Conseil vum Arrondissement Diddenuewen, an am Conseil général vum Musel-Departement.
Privatliewen
Den 30. Juli 1859 huet hie sech mat der Émilie Pescatore bestuet. Si haten 10 Kanner.
Houschterhaff (Tandel)
Den Houschterhaff ass e Lieu-dit an der Gemeng Tandel.
Geographesches
Den Haff läit laanscht den CR352, dee vu Baastenduerf op de Groesteen féiert, op enger Héicht vu ronn 450 Meter.
Ronn ee Kilometer nërdlech dovu läit en Haff mat dem selwechten Numm, den Houschterhaff an der Gemeng Pëtschent.
Canton de Bas-en-Basset
De Canton de Bas-en-Basset ass eng franséisch administrativ Andeelung am Arrondissement Yssingeaux, am Departement Haute-Loire an der Regioun Auvergne-Rhône-Alpes.
Vic-sur-Seille
Vic-sur-Seille ass eng franséisch Uertschaft a Gemeng südlech vu Metz am Departement Moselle an der Regioun Grand Est.
D'Uertschaft läit am Parc naturel régional de Lorraine an där Géigend déi archeologesch als Briquetage de la Seille bekannt ass.
Algenib (Stär)
Algenib ass den Numm vun zwéi Stären.
1930
D'Joer 1930 huet op engem Mëttwoch ugefaangen. Et war kee Schaltjoer.
FC Kuban Krasnodar
De Foussballclub Kuban Krasnodar (russ.: Футбольный клуб "Кубань" Краснодар) ass e russesche Foussballclub vu Krasnodar.
Veräinsgeschicht
De Club ass 1928 gegrënnt ginn ënner dem Numm Dynamo. Duerno ass en eng sëllege Kéieren ëmgedeeft ginn, fir d'éischt 1954 an Neftjanik, dunn 1958 a Kuban, 1960 a Spartak, a vun 1963 bis haut heescht en nees Kuban, sou wéi de Floss Kuban deen duerch Krasnodar leeft.
322 v. Chr.
5. Joerhonnert v. Chr. | 4. Joerhonnert v. Chr. | 3. Joerhonnert v. Chr. 327 v. Chr. | 326 v. Chr. | 325 v. Chr. | 324 v. Chr. | 323 v. Chr. | 322 v. Chr. | 321 v. Chr. | 320 v. Chr. | 319 v. Chr. | 318 v. Chr. | 317 v. Chr.
Dës Säit befaasst sech mam Joer 322 v. Chr.
Operenhaus
En Operenhaus ass e Gebai fir Musekstheater, an deem virun allem Operen, Operetten a Balleter opgefouert ginn.
FC Kuban Krasnodar
Veräinsgeschicht
Vum spilltechneschen Niveau hier huet de Club virun allem an deene méi ënneschten Divisioune vum sowjetesche Foussball gespillt, konnt awer ëmmerhi véiermol d'RSFSR Championnat gewannen. Dräi Saisonen, vun 1980 bis 1982, huet en däerfen an der Sowjetescher Héchster Liga matspillen, wou en 1981 mat der 13. Plaz säi bescht Resultat hat.
1992 huet Kuban wéinst dem Zesummebroch vun der Sowjetunioun däerfen am ieweschten Tableau matspillen, ass awer just déi 18. vun 20 Ekippe ginn an ass dowéinst awer fir e puer Saisonen an déi Éischt an souguer Zweet Divisioun gefall. An de leschte Joren huet Kuban sech dunn nees besser geschloen a konnt zweemol an d'Russesch Premier Liga eropkommen, fir 2004-2005 an 2006-2007, mä ass all Kéier no enger Saison nees an d'Éischt Divisioun gefall.
Palmarès
RSFSR Championnat:
Canton d'Ax-les-Thermes
De Canton d'Ax-les-Thermes war bis Mäerz 2015 eng franséisch administrativ Andeelung am Arrondissement Foix, am Departement Ariège an der Regioun Occitanie. Bei der Kantonalreform vun 2014 gouf de Kanton ofgeschaaft.
Buerg Esch-Sauer
D'Buerg vun Esch-Sauer ass haut nëmmen nach eng Ruin.
Charles vu Lëtzebuerg (1927)
De Prënz Charles vu Lëtzebuerg, gebuer de 7. August 1927 a gestuerwen de 26. Juli 1977, war de jéngste Jong vun der Groussherzogin Charlotte vu Lëtzebuerg a vum Prënz Felix vu Bourbon-Parma.
Buerg Esch-Sauer
D'Haaptbuerg läit op engem grousse Fiels am Zentrum vum Duerf Esch-Sauer. Direkt nieft der Haaptbuerg, op engem méi héich geleeëne Fielsvirsprong steet e ronnen Tuerm. Zu der Haaptbuerg gehéiert e Buergfrid, eng Kapell an eng Kelleranlag, déi haut nach erhale sinn, resp. restauréiert goufen. De ronnen Tuerm um Plateau ass op der viischter Säit opgeschnidden.
Charles vu Lëtzebuerg (1927)
Hie war mat der Joan Douglas-Dillon bestuet, der Duechter vum fréieren amerikaneschen Tresorminister, an US-Ambassadeur a Frankräich, C. Douglas Dillon, a war de Papp vun zwee Kanner, Robert a Charlotte. Hie war de Monni vum Henri vu Lëtzebuerg.
Buerg Esch-Sauer
Am Duerfzentrum steet nach en zweete ronnen Tuerm, mat änlechen Dimensiounen.
Hoeke
Hoeke ass eng belsch Uertschaft an der Provënz Westflandern, an der Gemeng Damme, südlech vu Knokke.
Charles vu Lëtzebuerg (1927)
De 24. Mäerz 1969 gouf hien als Member vum Staatsrot nominéiert an ass dat bis zu sengem Doud bliwwen.
Hoeke
Hoeke ass bekannt wéinst senger historescher Wandmillen, déi bis 1936 aktiv war, an haut als Monument klasséiert ass.
René Hartmann
De René Hartmann, gebuer den 28. September 1909 zu Nanzeg an do gestuerwen den 13. Abrëll 1973, war e lëtzebuergesche Foussballspiller, Gewerkschaftler an LSAP- Politiker.
Buerg Esch-Sauer
Geschicht
Den 3. Juni 927 huet e gewësse Meginaud, resp. Meginold mat engem Tosch mat der Abtei Stavelot Esch-Sauer kritt an do en 8 × 8 m grousse Wunntuerm mat donieft Wirtschaftsgebaier opriichte gelooss. Ënner deenen zwéi leschte Grofe vun Esch am Lach gouf d'Buerg méi grouss gemaach. Nom Michel Margue handelt et sech bei dësem Esch awer net ëm Esch-Sauer, mä ëm Eschduerf.
René Hartmann
De René Hartmann huet vun 1924 un als Ajusteur op ARBED-Diddeleng geschafft, bis hien 1945 vollberuffleche Sekretär vum LAV ginn ass. Vun 1955 bis 1969 war hie Generalsekretär vun der Gewerkschaft fir d'Regioun Diddeleng-Westen.
Buerg Esch-Sauer
Geschicht
Wat en Dokument ugeet an deem d'Buerg op d'Joer 927 datéiert gëtt, sou ass d'Echtheet vun deem Dokument dacks ugezweiwelt ginn. Aus engem Rapport vun der Commission des sites et monuments nationaux (Cosimo) geet ervir, datt d'Experten sech mëttlerweil eens sinn, datt d'Buerg éischter op d'12. Joerhonnert ze datéieren ass. De Michel Margue datéiert den Bau vun der Buerg awer éischter an d'Enn vum 10., Ufank 11. Joerhonnert.
René Hartmann
Vun 1951 bis 1973 war de René Hartmann Member vum Diddelenger Gemengerot, fir d'éischt als Conseiller, dann, vum 1. Januar 1965 un, als Schäffen a vum 26. August 1965 u bis zu sengem Doud als Buergermeeschter.
NGC 6744
Den NGC 6744 ass eng Galaxis am Stärebild Pavo. Den NGC 6744 huet eng Hellegkeet vu +8,3 mag an enger Wénkelausdehnung vun 20,0 × 12,9 Bouminutten. Domat gehéiert si zu de visuell hellsten a gréisste Galaxien op eisem Nuetshimmel. Den NGC 6744 ass ronn 25 Millioune Liichtjoer vun der Äerd ewech an huet en Duerchmiesser vu bal 150.000 Liichtjoer. Si huet eng irregulär Begleedgalaxis mat der Bezeechnung NGC 6744A. Den James Dunlop huet den NGC 6744 am Joer 1826 entdeckt.
René Hartmann
Säi Virgänger war de Jean Fohrmann (1946-1965), säin Nofollger den Nicolas Birtz (1973-1984).
A senger Jugend war de René Hartmann e bekannte Foussballspiller; hien huet den 18. September 1938 fir déi lëtzebuergesch Foussballnationalekipp gespillt.
Lëtzebuergescht Dammefoussballchampionnat
D'Lëtzebuergescht Dammefoussballchampionnat ass d'national Meeschterschaft fir Dammenekippen am Foussball zu Lëtzebuerg. D'Championnat gëtt vun der FLF organiséiert an ass déi éischt Kéier 1972/1973 gespillt ginn. Éischte Lëtzebuerger Champion am Fraefoussball gouf den FC Atert Biissen. D'Championnat ass an zwou Ligaen agedeelt.
Buerg Esch-Sauer
Geschicht
Vum spéiden 11. bis d'Enn vum 13. Joerhonnert huet d'Buerg den Häre vun Esch gehéiert. 1292 ass d'Buerg nom Doud vum Godfroid IV. an de Besëtz vun de Famillje vun der Neierbuerg, Ouren a Geroldseck gefall.
An der Mëtt vum 14. Joerhonnert ass d'Buerg no Norden hin erweidert ginn an et sinn nach Iwwerreschter vu Wunn– an Niewegebaier a vun enger Kapell ze gesinn.
Lëscht vun de Gemengen am Departement Deux-Sèvres
Lëscht vun den 305 Gemengen am Departement Deux-Sèvres:
Buerg Esch-Sauer
Geschicht
Am 15. Joerhonnert gouf ronderëm d'Duerf Esch eng Rankmauer mat zwéi Wuechttierm gebaut. Vum 16. Joerhonnert un, bis an d'19. Joerhonnert, ass et mat der Buerg biergof gaangen. An der Mëtt vum 19. Joerhonnert hu Leit aus dem Duerf d'Buerg - oder wat dovu Rescht war - opkaaft a sinn dra wunne gaangen. 1893 huet de Staat d'Ruin kaaft.
Tëschen 1903 an 1906 goufen de Buergfrid an d'Kapell vun der Buerg restauréiert an 1991 goufe Stabiliséierungsaarbechte realiséiert.
Giro d'Italia 1956
Déi 39. Editioun vum Giro d'Italia gouf 1956 vum 19. Mee bis den 10. Juni mat Depart an Arrivée zu Mailand gefuer. D'Course gouf vum Lëtzebuerger Charly Gaul gewonnen.
Lydie Schmit
D'Lydie Schmit, gebuer den 31. Januar 1939 zu Esch-Uelzecht a gestuerwen de 7. Abrëll 1988, war eng lëtzebuergesch LSAP-Politikerin.
D'Lydie Schmit ass an enger Aarbechterfamill opgewuess. Si huet Sproochen a Geschicht studéiert a war vun 1963 u Lycéesprofessesch, fir d'éischt an enger Privatschoul, duerno vun 1968 un, am Lycée Hubert Clément zu Esch. D'Theema vun hirer Dokterthees, am Kader vun der deemoleger Collation des grades, war d'Geschicht vun de Gewerkschaften zu Lëtzebuerg vun hiren Ufäng bis 1939. Hir Fuerschunge fir dës Aarbecht hunn et matbruecht, datt si vill a Kontakt mat de Parteien an deene verschiddene Gewerkschafte war, an dobäi hir d'Interessen un der Politik abruecht. 1970 ass si der LSAP bäigetratt, gouf 1973 Vizepresidentin a vun 1974 bis 1979, Presidentin vun där Partei. Si war domat déi éischt Parteipresidentin zu Lëtzebuerg an an Europa.
Vun 1976 bis zu hirem Doud 1988 war si am Schëfflenger Gemengerot. 1979 ass si an d'Chamber gewielt ginn, huet hiert Mandat awer den 30. August 1980 nees opginn. Politesch huet si sech verstäerkt op internationalem Plang engagéiert: Den 10. November 1980 gouf si Presidentin vun der Sozialistescher Fraen-International a Vizepresidentin vun der Sozialistescher International (bis 1984).
1984 huet si fir d'Wale vum Europäesche Parlament kandidéiert a gouf als Deputéiert op Stroossbuerg gewielt.
D'Lydie Schmit ass de 7. Abrëll 1988 u Kriibs gestuerwen.
Fir un si z'erënnere gouf d'Grondschoul an der Rue de la Forêt zu Schëffleng École Lydie Schmit gedeeft. Zu Mamer ass eng Strooss no hir genannt (L-8242).
Geoffrey Marcy
Den Geoffrey W. Marcy, gebuer den 29. September 1954, ass en US-amerikaneschen Astronom an Astrophysiker.
Liewen
De Marcy huet 1976 säi Physik- an Astronomiestudium op der University of California, Los Angeles mat summa cum laude ofgeschloss. 1982 huet hien op der University of California, Santa Cruz am Beräich vun der Astronomie an Astrophysik promovéiert. No enger Assistenz bei der Carnegie Institution of Washington (1982-1984) gouf hien ausseruerdentleche Professer a Physik an an Astronomie op der San Francisco State University. Zanter 1999 huet hien och nach e Léierstull an der Astrophysik op der University of California, Berkeley.
Hie gouf duerch seng Entdeckunge vun extrasolare Planéiten international bekannt. Vun deenen éischten 100 bekannten Exoplanéiten huet hien der 70 entdeckt. De Marcy bestätegt och dem Michel Mayor an dem Didier Queloz hir Entdeckung vum éischten Exoplanéit am System vum 51 Pegasi.
Am Joer 2005 kruten de Marcy an de Michel Mayor fir hir Aarbecht dee mat 1 Millioun Dollar dotéierte Shaw-Präis fir Astronomie.
Kierch Gréiwemaacher
D'Kierch zu Gréiwemaacher ass eng kathoulesch Kierch déi zur Par Musel a Syr Saint-Jacques, zum Dekanat Osten an zu der Gemeng Gréiwemaacher gehéiert.
De Patréiner ass den hellege Laurentius, deem säi Fest den 10. August gefeiert gëtt.
D'Kierch steet op der Kräizung vun der Kierchestrooss (rue de l'église) an der Groussstrooss (Grand-Rue).
Den 21. Juni 2017 gouf se als nationaalt Monument klasséiert.
Zur fréierer Par Gréiwemaacher gehéieren ausser der Dekanatskierch vu Gréiwemaacher och nach d'Kräizkapell vu Gréiwemaacher an d'Kapell vu Mënjecker.
Geschichtleches
D'Urpar fir Gréiwemaacher war Temmels, zu där Maacher schonn 634 gehéiert huet.
Dat kierchlecht Patronatsrecht hat eng Zäit d'Abtei Iechternach. Am Joer 1277 gouf Maacher der Zisterzienserinnen-Abtei vu Clairefontaine ënnerstallt. Dat blouf sou bis 1794, wéi franséisch revolutionär Truppen déi Éisträichesch Nidderlanden iwwerfall hunn.
Déi éischt Kierch baussent de Stadmauere gouf, wéi et schéngt, am 15. Joerhonnert gebaut. En Dokument aus dem Joer 1628 ernimmt, datt d'Kierch baufälleg war, an nëmme provisoresch gefléckt gouf. Eréischt 1782 krut den Iechternacher Baumeeschter Paul Mungenast den Optrag, fir Pläng auszeschaffen. Mä deem seng Virschléi waren den Zisterzienserinnen ze deier. Schliisslech huet den Anton Neurohr, en Entreprener vun Tréier, déi haiteg Kierch opgeriicht.
Aus Käschtegrënn war et eng einfach Sallkierch ouni vill Dekoratioun. Wéi déi al Kierch, war déi nei un den ale Wiertuerm vun der Festung ugebaut. Nach haut sinn am Steebuedem aus faarewegem Vogese-Sandsteen d'Plazen ze gesinn, op deenen d'Saile vun der aler Kierch stoungen, déi méi kleng war a parallel zu der Musel stoung.
Fir datt d'Kierch hir Gidder behale konnt, a Masse konnte gehale ginn hat de Paschtouer den Eed gedoen, dee vum revolutionäre Frankräich verlaangt gouf. Well d'Leit net wollten an d'Kierch vun engem goen, dee geschwuer hat, si se op Meechtem an d'Mass gaangen.
Nodeem sech déi franséisch revolutionär Iddie verzunn hate war Gréiwemaacher Dekanatssëtz an et huet dem Bëschof vu Metz ënnerstanen.
1815 huet den Dechen Trausch en Duxall opriichte gelooss. 1822 goufen Deeler vun der Kierch duerch e Groussbrand am Duerf zerstéiert. 1837 huet d'Uergelmanufaktur Breitenfelder vu Münster déi éischt Uergel gebaut. 1848 gouf den éischte Kierchechouer gegrënnt.
Virum Éischte Weltkrich goufe Sue gesammelt fir eng ganz nei Kierch ze bauen. Well 1918 all däitsch Wäertpabeieren hire Wäert verluer haten, war déi Zäit en Neibau net méi méiglech, an et ass mat Restauréieren ugefaange ginn.
2009 kruten d'Fënsteren eng Duebelverglasung. Bei enger Renovatioun an de Summerméint 2014 gouf de Banneraum nei ugestrach, d'Kierchefënsteren an d'Natursténg gebotzt an eng nei Gasheizung installéiert.
2013 gouf vum Schäfferot am Accord mam Kiercherot eng Demande gemaach fir d'Kierch als nationaalt Monument klasséieren ze loossen. Dës gouf den 21. Juni 2017 gemaach.
Barock
De Barock bezeechent eng Epoch an der Konschtgeschicht vun ongeféier 1600 bis 1770.
Architektur
Déi barock Architektur stellt e Broch mat der relativ strenger an einfacher Architektur vun der virausgeeënder Renaissance duer. Wichteg Elementer vun der barocker Architektur:
Canton de Monistrol-sur-Loire
De Canton de Monistrol-sur-Loire ass eng franséisch administrativ Andeelung am Arrondissement Yssingeaux, am Departement Haute-Loire an der Regioun Auvergne-Rhône-Alpes.
Rokoko
De Rokoko ass eng Epoch aus der Konschtgeschicht, déi u sech eng Weiderféierung a gläichzäiteg Steigerung vum Barock duerstellt.
Zäitlech erstreckt sech dës Epoch vun ongeféier 1720 bis 1780. Rokoko bezitt sech awer souzesoen ausschliisslech op eng Dekoratiounsmoud, sou gëtt et z. B. keng Rokokokomponisten oder -philosophen.
320 v. Chr.
5. Joerhonnert v. Chr. | 4. Joerhonnert v. Chr. | 3. Joerhonnert v. Chr. 325 v. Chr. | 324 v. Chr. | 323 v. Chr. | 322 v. Chr. | 321 v. Chr. | 320 v. Chr. | 319 v. Chr. | 318 v. Chr. | 317 v. Chr. | 316 v. Chr. | 315 v. Chr.
Dës Säit befaasst sech mam Joer 320 v. Chr.
Ommeray
Ommeray ass eng franséisch Uertschaft a Gemeng südlech vu Metz am Departement Moselle an der Regioun Grand Est.
D'Uertschaft läit am Parc naturel régional de Lorraine.
Canton de Foix-Rural
De Canton de Foix-Rural ass eng fréier franséisch administrativ Andeelung am Arrondissement Foix, am Departement Ariège an der Regioun Occitanie.
Saint-Julien-lès-Metz
Saint-Julien-lès-Metz ass eng franséisch Gemeng am Museldepartement an der Regioun Grand Est.
NGC 3190
Den NGC 3190 ass eng Spiralgalaxis am Stärebild Leo, déi ronn 70 Millioune Liichtjoer vun der Äerd ewech ass. Den NGC 3190 ass e Member vun der Hickson 44 Galaxiëgrupp. Am NGC 3190 goufen déi zwou Supernovaen SN 2002bo an SN 2002cv observéiert.
Entdeckung
D'Galaxis NGC 3190 gouf den 12. Mäerz 1784 vum däitsch-britteschen Astronom Wilhelm Herschel entdeckt.
Pierre Kellner
De Pierre Kellner gebuer de 15. Abrëll 1900 an der Stad Lëtzebuerg, a gestuerwen den 23. Januar 1977, war e lëtzebuergesche Sportsreporter a Matgrënner vum Tour de Luxembourg.
Kierch Rëmerschen
D'Kierch zu Rëmerschen ass eng kathoulesch Kierch, déi zur Par Dräilännereck Musel a Ganer Saint-Nicolas, zum Dekanat Osten an zu der Gemeng Schengen gehéiert.
De Patréiner vun der Kierch ass den hellege Sebastian, deem säi Fest den 20. Januar gefeiert gëtt.
D'Kierch steet an engem klenge Säitewee vun der Wäistrooss, dem CR152. Nieft der Kierch ass de Kierfecht ugeluecht.
Zur fréierer Par Rëmerschen gehéiert ausser der Parkierch vu Rëmerschen och nach d'Filialkierch vu Wëntreng.
Geschichtleches
D'Kierch gouf am Joer 1766 gebaut. Den Tuerm ass aus dem Mëttelalter an huet zur Verdeedegung gedéngt.
D'Kierchenhaus an de Chouer goufen an der Mëtt vum 18. Joerhonnert no Pläng vum Hubertus von Banck aus dem Tiroul gebaut. De barocke Mobilier ass aus dem Atelier Greeff vun Altwis a staamt nach gréisstendeels aus dem Virgängerbau, d'Freskemolerei, vun där nëmmen nach déi véier Evangelistebiller erhale sinn, ass vum Ignatius Millim aus Béimen.
De 17. Januar 1967 gouf d'Kierch mat hirem Mobiliar op d'Lëscht vum Inventaire supplémentaire vun den nationale Monumenter gesat. De 24. Juni 2021 gouf se, zesumme mam Kierfecht, als nationaalt Monument klasséiert.
Léon Frédéricq
De Léon Frédéricq, gebuer zu Gent de 24. August 1851 a gestuerwen zu Léck den 2. September 1935, war e belschen Naturwëssenschaftler, Chirurg a Moler.
Hie war den zweete Bouf vum Dokter César Fredericq, Gemengerot zu Gent, an deem senger Fra der Mathilde Huet, Direktesch vun engem Meederchespensionnat.
De Frédéricq krut 1871 op der Universitéit vu Gent säin Diplom als Docteur en sciences naturelles. Bis 1875 mécht hien dann nach seng Diplomer als Generalist, Chirurg an Accoucheur.
1878 gëtt hien Docteur spécial en sciences physiologiques an 1879 kritt en, als Nofollger vum Théodore Schwann, de Léierstull an der Physiologie op der Universitéit vu Léck a gëtt Membre correspondant de l'Académie royale de Belgique (Classe des Sciences).
FILANO
FILANO ass en interkommunale Syndikat zu deem d'Gemenge Fëschbech, Fiels an Noumer gehéieren. Et ass en Akronym vun de franséischen Nimm vun de Gemenge Fischbach, Larochette, an Nommern.
De Syndikat gouf den 18. November 1997 gegrënnt, mat dem Zil sech ëm de Bau an d'Gestioun vun engem Sportzenter mat Schwämm ze bekëmmeren.
Léon Frédéricq
1882 gouf hie Membre correspondant de l'Académie de Médecine de Belgique.
FILANO
Den Zenter gouf den 11. Mee 2001 um Flouer Birkelt bei der Fiels ageweit.
Frome (Avon)
De Frome (ausgeschwat Frum) ass e klenge Floss am Süd Gloucestershire an England, net ze verwiessele mat der Uertschaft mam selwechten Numm am Somerset, a mat op d'mannst véier anere Flëss déi d'selwecht heeschen.
Léon Frédéricq
1892 huet hien den 2e Congrès international de Physiologie organiséiert a presidéiert. Hie krut dat selwecht Joer den Titel Chevalier de l'Ordre de Léopold, an 1894 gouf hie Membre titulaire de l'Académie royale de Belgique (Classe des Sciences), fir 1904 Direkter vun der Classe des Sciences à l'Académie royale de Belgique ze ginn.
Frome (Avon)
De Floss entspréngt beim Duerf Dodington Park a fléisst no ongeféier 30 Kilometer zu Bristol an den Avon.
FILANO
Bau an Equipement
Opdeelung vun de Fraise ënnert de Gemengen:
Léon Frédéricq
1907 krut hien den Titel Officier de l'Ordre de Léopold a gouf 1910 Membre titulaire de l'Académie de Médecine de Belgique.
FILANO
Lafend Käschten
D'Käschte vun der Sportshal ginn exklusiv vun de Membergemenge gedroen, iwwerdeems d'Schwämm ongeféier zur Hallschent zu Laaschte vun de Membergemenge geet an de Rescht vun de Partnergemengen iwwerholl gëtt, déi eng Konventioun vun op d'mannst 20 Joer mam Syndikat ofgeschloss hunn.
Léon Frédéricq
Als Moler huett hien 1899 um « Salonnet des cinq aquarellistes » am Cercle des Beaux-Arts zu Léck matgemaach. Mat enge ronn zwanzeg Aquerellen an Tuschzeechnunge war dës zu senger Liefzäit déi eenzeg Ausstellung vu senge Biller.
Seng Pensionéierung am Joer 1921 huet seng wëssenschaftlech Aarbecht net ënnerbrach, a sou koum et datt hien 1924 Matgrënner vun der Station scientifique des Hautes Fagnes um Mont Rigi gouf.
Canton de Celles-sur-Belle
De Canton de Celles-sur-Belle ass eng franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Léon Frédéricq
Seng lescht grouss Éierung war 1931, wéi him den Titel vun engem Barong zougesprach gouf.
321 v. Chr.
5. Joerhonnert v. Chr. | 4. Joerhonnert v. Chr. | 3. Joerhonnert v. Chr. 326 v. Chr. | 325 v. Chr. | 324 v. Chr. | 323 v. Chr. | 322 v. Chr. | 321 v. Chr. | 320 v. Chr. | 319 v. Chr. | 318 v. Chr. | 317 v. Chr. | 316 v. Chr.
Schmalz
Schmalz, vu schmëlzen, ass Schluechtfett vun Déieren, dat weiderverschafft gouf.
321 v. Chr.
Dës Säit befaasst sech mam Joer 321 v. Chr.
Schmalz
Virun allem gëtt Schmalz ausgelooss vu Schwäin a vu Gänsen. D'Schluechtfett vu Ranner, dat Ënzelt genannt gëtt, schmëlzt bei méi enger héijer Temperatur.
Canton de Montfaucon-en-Velay
De Canton de Montfaucon-en-Velay ass eng fréier franséisch administrativ Andeelung am Arrondissement Yssingeaux, am Departement Haute-Loire an der Regioun Auvergne-Rhône-Alpes.
V354 Cephei (Stär)
De V354 Cephei ass e Roude Ris an eiser Mëllechstrooss. Hien ass ronn 9.000 Liichtjoer vun eis ewech, an deen zurzäit, (2006) drëttgréisste bekannte Stär mat dem 1.520fache Sonnenduerchmiesser.
Germaine Goetzinger
D'Germaine Goetzinger, gebuer de 5. Mee 1947 zu Diddeleng, ass eng lëtzebuergesch Professesch (Germanistik), Literaturwëssenschaftlerin, Historikerin an Auteur.
Si war bis 1995 Enseignante, a vun du bis 2012 Direktesch vum Lëtzebuerger Literaturzentrum.
Hire Fuerschungsschwéierpunkt läit bei der däitscher Literatur vum Vormärz an der Fraeliteratur, mä och allgemeng der Literatur zu Lëtzebuerg.
D'Germaine Goetzinger ass Member vun der Section des arts et lettres vum Institut grand-ducal a gouf de 14. Oktober 2010 als "membre correspondant" an d'Académie nationale de Metz opgeholl.
2011 gouf si mam Lëtzebuerger Bicherpräis ausgezeechent.
Aldebaran (Stär)
Den Aldebaran ass de Stär α Tauri am Stärebild Stéier. Den Numm staamt of vum arabeschen الدبران ad-dabaran a bedeit den Nofollger, well de Stär de Plejaden um Himmel nozelafe schéngt. Hien ass en Deel vum Wantersechseck. Aner Nimm: Cor Tauri (Häerz vum Stéier), Parilicium, Palilicium
Den Aldebaran kann als ekliptiknoe Stär vum Mound bedeckt ginn. Bedeckunge vum Aldebaran duerch Planéite sinn zurzäit wéinst der Lag vun de Bunnkniet net méiglech.
Vantoux (Moselle)
Vantoux ass eng franséisch Gemeng am Museldepartement an der Regioun Grand Est.